cyanic-selkie/wikianc huggingface dataset:
জেমস নেবলেট
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জেমস নেবলেট। পাঁচ বছর জাতীয় দলের ক্রিকেট খেলার বাইরে অবস্থান করেন। তবে, খরচ নিয়ন্ত্রণের লক্ষ্যে ওয়েস্ট ইন্ডিজের এলাকাভিত্তিক খেলোয়াড় নির্ধারণের ফলে একমাত্র টেস্টে অংশগ্রহণ করার সুযোগ পান। ফেব্রুয়ারি, ১৯৩৫ সালে বোর্দায় আর.ই.এস. ওয়াটের নেতৃত্বাধীন ইংল্যান্ড দল ওয়েস্ট ইন্ডিজ গমন করে।
১৪ ফেব্রুয়ারি, ১৯৩৫ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। খেলায় তিনি অপরাজিত ১১ ও ৫ এবং বল হাতে নিয়ে ১/৭৫ পান। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও একবার বার্বাডোসে জন্মগ্রহণকারী দলের সদস্যরূপে ওয়েস্ট ইন্ডিজের বাদ-বাকী একাদশের বিপক্ষে খেলেন। ঐ খেলায় তিনি তার ব্যক্তিগত সেরা বোলিং পরিসংখ্যান ৪/৮২ পান।
২৮ মার্চ, ১৯৫৯ তারিখে ৫৭ বছর বয়সে ব্রিটিশ গায়ানার ম্যাকেঞ্জি এলাকায় জেমস নেবলেটের দেহাবসান ঘটে। তবে, উইজডেন ক্রিকেটার্স অ্যালমেনাকে তার মৃত্যুর কোন সংবাদ প্রকাশিত হয়নি।
রিতা দে
রিতা দে একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ডানহাতি ব্যাটসম্যান এবং উইকেট কিপার যিনি দুটি টেস্ট এবং ছয়টি ওয়ানডে ম্যাচ খেলেছিলেন।
তিনি বিসিসিআইয়ের জাতীয় নির্বাচক (কেন্দ্রীয়) এবং মহিলা নির্বাচন কমিটির ইউপিসিএ চেয়ারম্যান ছিলেন।
শ্রী
শব্দের অর্থসমূহ
হিন্দুদের লক্ষ্মী ও সরস্বতী দেবীকে শ্রী সম্বোধন করা হয়। এছাড়াও বাংলাতে সৌন্দর্য, এবং রূপ লাবণ্যকেও শ্রী বলে।
ব্যবহার
হিন্দু নামের উপাধি হিসেবে এই শব্দের ব্যবহার হয়। এছাড়াও হিন্দুদের দেবদেবীর সম্মানার্থে নামের পূর্বে শ্রী লেখা হয়।
বিভিন্ন ভাষায় শ্রী
দক্ষিণ এবং দক্ষিণপূর্ব এশিয়ার দেশগুলিতে শ্রী শব্দের প্রচলন আছে।
নাসিরউদ্দিন বুগরা খান
নাসিরউদ্দিন মাহমুদ (কিংবা মুহাম্মদ) বুগরা খান বাংলার প্রাদেশিক শাসনকর্তা (১২৮১–১২৮৭) এবং পরবর্তীকালে বাংলার (মূলত লখনৌতির) একজন স্বাধীন সুলতান (১২৮৭–১২৯১) ছিলেন।  তিনি দিল্লির সুলতান গিয়াসউদ্দিন বলবনের পুত্র। বাংলার গভর্নর থাকার আগে বুগরা খান ভারতের পাঞ্জাবের সামানা এবং সুমামের গভর্নর ছিলেন। তারই নামানুসারে বাংলাদেশের বগুড়া জেলার নামকরণ করা হয়।
মোঙ্গল আক্রমণ প্রতিরোধ
বুগরা খানের পিতা দিল্লির মামলুক সুলতান গিয়াসউদ্দিন বলবনের শাসনামলে (১২৬৬—১২৮৭ খ্রি.) ভারতীয় উপমহাদেশের উত্তর-পশ্চিম সীমান্তে মোঙ্গলরা ক্রমাগত আক্রমণ চালাতে থাকে। এসময় মোঙ্গলদের ঠেকাতে সুলতান বলবন তার দুই পুত্র যুবরাজ মুহাম্মদ ও নাসিরউদ্দিন বুগরা খানকে সঙ্গে নিয়ে পাঞ্জাবে অবস্থান নিয়ে মোঙ্গল আক্রমণ প্রতিহত করতে থাকেন। যুবরাজ মুহাম্মদ ও বুগরা খানের উপরেই ছিল সীমান্ত রক্ষার মূল দায়িত্ব, তবে সুলতান নিয়মিত তাদের তদারকি করতেন।
সেসময় বর্তমান পাকিস্তানি পাঞ্জাবের মুলতান ও দিপালপুরের শাসনকর্তা ছিলেন বলবনের একজন সেনাপতি শের খান। তার মৃত্যুর পর বলবন যুবরাজ মুহম্মদকে মুলতান ও দিপালপুরের এবং বুগরা খানকে বর্তমান ভারতীয় পাঞ্জাবের সামানা ও সুমামের শাসনকর্তা নিযুক্ত করেন। ১২৭৯ সালে মোঙ্গল বাহিনী শতদ্রু নদী অতিক্রম করে ফেললে যুবরাজ মুহম্মদ ও বুগরা খান এবং আরেক সেনাপতি মালিক মোবারকের যৌথ আক্রমণে মোঙ্গলরা পরাজয় বরণ করে। উল্লেখ্য, পরবর্তীতে ১২৮৬ খ্রিস্টাব্দে বুগরা খান বাংলার গভর্নর থাকাকালীন মোঙ্গল সেনাপতি তামারের আক্রমণে বুগরা খানের বড় ভাই যুবরাজ মুহাম্মদ নিহত হন।
বাংলার গভর্নর
বুগরা খান তার পিতা গিয়াসউদ্দিন বলবনকে লখনৌতির গভর্নর তুগরল তুগান খানের বিদ্রোহ দমন করতে সহায়তা করেছিলেন। বিদ্রোহ নির্মুল করতে তাদের প্রায় তিন বছর সময় লাগে। যুদ্ধে তুগান খান পরাজিত ও নিহত হন।
তারপর সুলতান বলবন তাকে বঙ্গের শাসক হিসেবে লখনৌতি তে প্রেরণ করেন। তবে দিল্লিতে ফিরে যাওয়ার আগে সুলতান গিয়াসউদ্দিন বলবন বিদ্রোহীর পরিণাম কী সে সম্পর্কে বুগরা খানকে সতর্ক করে যান। নিজ পুত্রের উপর পরিপূর্ণ আস্থা রাখতে না পারায় তিনি তার বিশ্বস্ত এবং অভিজ্ঞ দুজন সেনাপতিকে তার পুত্রের রাজকার্যে সাহায্য করার জন্য রেখে যান। পরবর্তীতে সুলতানের জ্যেষ্ঠপুত্র তথা বুগরা খানের বড় ভাই যুবরাজ মুহাম্মদ মঙ্গোলদের সাথে এক যুদ্ধে নিহত হন। তাই সুলতান গিয়াসউদ্দীন বলবন বুগরা খানকে দিল্লির সুলতান হওয়ার প্রস্তাব দিয়েছিলেন। তবে তিনি দিল্লির সিংহাসনে আরোহণের পরিবর্তে বাংলার প্রাদেশিক শাসনকর্তা পদে থাকার সিদ্ধান্ত নেন। ফলে সুলতান গিয়াসউদ্দিন বলবন বুগরা খানের পরিবর্তে যুবরাজ মুহম্মদের পুত্র কায়খসরুকে পরবর্তী সুলতান মনোনীত করেন। কিছুদিন পরেই সুলতান বলবন মৃত্যুবরণ করেন।
বাংলার স্বাধীন সুলতান
১২৮৭ সালে সুলতান গিয়াসউদ্দিন বলবনের মৃত্যুর পরে বুগরা খান বাংলার স্বাধীনতা ঘোষণা করে নিজের স্বাধীন সুলতান হিসেবে দেশ পরিচালনা শুরু করেন কিন্তু কায়খসরুর পরিবর্তে দিল্লি সালতানাতের উজিরে আজম (প্রধানমন্ত্রী) সহ দিল্লির অভিজাতবর্গ নিজামুদ্দিন বুগরা খানের পুত্র মুইজউদ্দিন কায়কোবাদকে দিল্লির সুলতান নিযুক্ত করেন। কায়কোবাদের অদক্ষতার কারণে প্রধানমন্ত্রী নিজামউদ্দিন সব ক্ষমতা কুক্ষিগত করেন। এর ফলে দিল্লিতে অরাজকতার সৃষ্টি হয়।
বুগরা খান দিল্লির অরাজকতা বন্ধ করার সিদ্ধান্ত নেন। তাই তিনি তার পুত্র কায়কোবাদের নীতিবোধ জাগ্রত করতে দিল্লির দিকে বিশাল সেনাবাহিনী নিয়ে অগ্রসর হন। একই সময়ে, উজিরে আজম নিজামউদ্দিন তার বাবার মুখোমুখি হওয়ার জন্য মুইজউদ্দিন কায়কোবাদকেও একটি বিশাল বাহিনী নিয়ে এগিয়ে যেতে প্ররোচিত কিংবা বাধ্য করেছিলেন। দুই সেনাবাহিনী সরযূ নদীর তীরে মিলিত হয়। পিতা-পুত্র রক্তক্ষয়ী লড়াইয়ের মুখোমুখি না হয়ে বিনাযুদ্ধেই সমঝোতায় পৌঁছান। বুগরা খান পুত্র মুইজউদ্দিন কায়কোবাদকে রাজকার্য পরিচালনা সম্পর্কে বিভিন্ন উপদেশ দেওয়ার পাশাপাশি রাজকার্যে সর্বদা সচেতন থাকার পরামর্শও দেন। পিতার পরামর্শে কায়কোবাদ নাজিমউদ্দিনকে উজির আজমের পদ থেকে বরখাস্ত করেন এবং পিতাকে বাংলার স্বাধীন সুলতান হিসেবে স্বীকৃতি দেন। তারপর বুগরা খান লখনৌতিতে (গৌড়) ফিরে আসেন। প্রখ্যাত সুফি কবি এবং বুগরা খানের সভাকবি আমীর খসরু এই ঘটনা নিয়ে কিরান-উস-সাদাইন (দুই তারকার মিলন) গ্রন্থ লিখে ঘটনাটিকে আজও স্মরণীয় করে রেখেছেন। উল্লেখ্য, বুগরা খান নিজে প্রাজ্ঞ ও বিদ্বান লোক ছিলেন এবং একই সাথে বিদ্যা ও সাহিত্যের পৃষ্ঠপোষক ছিলেন। সভাকবি আমীর খসরু তাই তার পৃষ্ঠপোষকতা লাভ করেন।
বুগরা খানের অধীনে বাংলার স্বাধীন সুলতানি অঞ্চল দক্ষিণ-পশ্চিম এবং দক্ষিণ-পূর্ব দিকে প্রসারিত হয় এবং রাজ্যে দৃঢ় প্রশাসনিক ভিত্তি স্থাপিত হয়। এর মাধ্যমে ভবিষ্যতের স্বাধীন বাংলা রাজ্যের জন্য একটি শক্ত ভিত্তি স্থাপন করা সম্ভব হয়েছিল বলে মনে করা হয়। এসময় তিনি রাজ্যকে বিহার, সাতগাঁও, বঙ্গ (পূর্ববঙ্গ) এবং দেবকোট (উত্তরবঙ্গ) এই চারভাগে বিভক্ত করে শাসন পরিচালনা করেছেন।
ক্ষমতা ত্যাগ
বুগরা খানের পুত্র মুইজউদ্দিন কায়কোবাদ দুরারোগ্য পক্ষাঘাতে আক্রান্ত হলে রাজপরিবারের অভিজাত সম্প্রদায় কায়কোবাদের পুত্র শামসউদ্দিন কায়ুমারসকে সুলতান ঘোষণা করে খলজি অভিজাত জালালউদ্দিন খলজীকে হত্যার ষড়যন্ত্র করে। কিন্তু জালালউদ্দিন খলজি তা জানতে পেরে দিল্লির সুলতানের বিরুদ্ধে এক অভ্যুত্থান ঘটিয়ে ১২৯০ সালে কায়কোবাদ ও কায়ুমারস দুজনকেই হত্যা করে নিজেই সিংহাসন দখল করে। পুত্র ও পৌত্রের মৃত্যুর খবর জানতে পেরে বুগরা খান মর্মাহত হয়ে ১৮৯১ সালে বাংলার সিংহাসন ত্যাগ করে আরেক পুত্র রুকনউদ্দীন কায়কাউসকে বাংলার সিংহাসনে বসান। এর ফলে দিল্লিতে বলবনি শাসনের অবসান ঘটলে বাংলায় স্বাধীনভাবে বলবনি শাসন টিকে থাকে।
বুগরা খানের বংশধরেরা ১৩২৪ সাল পর্যন্ত (মতান্তরে ১৩০০ সাল পর্যন্ত) লখনৌতি তথা বাংলা শাসন করেছিল। তার উত্তরসূরী রুকনউদ্দীন কায়কাউস তার মুদ্রায় নিজেকে সিকান্দার-এ-সানি (দ্বিতীয় আলেকজান্ডার) ও সুলতান ইবনে সুলতান ("সুলতানের পুত্র সুলতান") ঘোষণা করেছিলেন, যা বুগরা খানের শাসনের সার্বভৌমত্ব নিশ্চিত করে।
আনন্দময়ী কালীমন্দির, কৃষ্ণনগর
আনন্দময়ী কালীমন্দির পশ্চিমবঙ্গের নদিয়া জেলার কৃষ্ণনগর শহরে অবস্থিত একটি প্রাচীন কালী মন্দির।
বিবরণ
১৮০৬ খ্রিষ্টাব্দে নদীয়া র মহারাজা কৃষ্ণচন্দ্র রায়ে র পুত্র গিরীশচন্দ্র আনন্দময়ী কালীর একরত্ন মন্দির নির্মাণ করেছিলেন। ভিতের সঙ্গে সংযোগ না রেখে টুঙ্গী বসিয়ে এই মন্দির নির্মাণ করা হয়েছে। মন্দিরের চূড়া খাঁজযুক্ত ও ছত্রাকৃতির এবং দেওয়ালে মূর্তি খোদিত। গর্ভগৃহে পঞ্চমুণ্ডির আসনের ওপর পাথরের বেদীতে শায়িত শিব বিগ্রহ। তাঁর ওপরে ধ্যানাসনে উপবিষ্টা কশটিপাথরে নির্মিত তিন ফুট উচ্চ চতুর্ভূজা দেবীবিগ্রহ।
কাট্টুবক্কম
কাট্টুবক্কম দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌।
অবস্থান
কাট্টুবক্কম মাউন্ট-পুন্তমল্লী সড়কের ওপর ফোর্ট সেন্ট জর্জ থেকে ২০ কিলোমিটার দূরে অবস্থিত। নিকটবর্তী বাস ডিপো ১ কিলোমিটার দূরে আইয়াপ্পানতাঙ্গলে ও নিকটবর্তী রেলওয়ে স্টেশন ৮ কিলোমিটার দূরে গিণ্ডিতে অবস্থিত। এই লোকালয়টি মাঙ্গাড়ু আম্মান মন্দিরের কাছাকাছি অবস্থিত। তিরুবেরকাড়ু কারুমারি আম্মান মন্দির ৫ কিলোমিটার দূরে অবস্থিত।
দবিরুল ইসলাম
মোঃ দবিরুল ইসলাম (জন্ম ২৯ সেপ্টেম্বর ১৯৪৮) বাংলাদেশের ঠাকুরগাঁও জেলার রাজনীতিবিদ যিনি ঠাকুরগাঁও-২ আসনের সংসদ সদস্য।
জন্ম ও শিক্ষাজীবন
দবিরুল ইসলাম ২৯ সেপ্টেম্বর ১৯৪৮ সালে ঠাকুরগাঁও জেলার বালিয়াডাঙ্গি উপজেলার বড়বাড়ি গ্রাম জন্মগ্রহণ করেন। তিনি স্নাতক ডিগ্রি অর্জন করেছেন।
কর্মজীবন
দবিরুল ইসলাম রাজনীতির সঙ্গে বাংলাদেশের কমিউনিস্ট পার্টি যুক্ত ছিলেন। তিনি ১৯৮৬ সালের তৃতীয় ও ১৯৯১ সালের পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির প্রার্থী হিসেবে ঠাকুরগাঁও-২ আসন থেকে সংসদ সদস্য নির্বাচিত হন। এর পর বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঠাকুরগাঁও-২ আসন থেকে সংসদ সদস্য নির্বাচিত হয়ে আসছেন।
বিতর্ক
জাতীয় সংসদের সদস্য নির্বাচন হওয়ার পর থেকে বিভিন্ন সময় দবিরুল ইসলামের বিরুদ্ধে সংখ্যালঘু হিন্দুদের জমি দখল করার অভিযোগ উঠে।  বালিয়াডাঙ্গীতে জমি দখলকে কেন্দ্র করে ২০১৫ সালের জুনে সাংসদের ছেলে মাজহারুল ইসলামের নেতৃত্বে অন্তত ৩০ জন অস্ত্রধারী সন্ত্রাসী সংখ্যালঘু পরিবারের ওপর হামলা করে বলে অভিযোগ পাওয়া যায়। ২০১৬ সালের জানুয়ারিতে আইন ও সালিশ কেন্দ্র এবং ব্লাস্টসহ কয়েকটি মানবাধিকার সংগঠন যৌথভাবে সংবাদ সম্মেলন করে জানায় ঠাকুরগাঁওয়ের ঘটনাতে এমপি দবিরুল ইসলাম সরাসরি জড়িত থাকার সুস্পষ্ট প্রমাণ পাওয়া গেছে৷।
এছাড়া নিজ পরিবারের অনেক সদস্যকে দলীয় পদে স্থান দিয়ে রাজনীতিকে পরিবারতন্ত্র করা এবং নেতাকর্মীদের অবমূল্যায়ন করা নিয়েও তাকে নিয়ে বিতর্ক আছে।
তেরি ইয়াদ
তেরি ইয়াদ (তোমার স্মরণে) ভারত বিভাজনের পর স্বাধীন পাকিস্তানের সর্বপ্রথম চলচ্চিত্র যা ১৯৪৮ সালের ৭ই আগস্ট তারিখে ঈদে মুক্তি পায়। এটি একইসাথে পাকিস্তানের ইতিহাসে প্রথম পূর্ণদৈর্ঘ্য চলচ্চিত্র যা স্বাধীন পাকিস্তানের ভূখন্ডে নির্মিত হয়।
কাহিনি
এক ধনী ব্যক্তি তার নিজের সদ্য জন্মানো মেয়েকে সব সম্পত্তি দিয়ে মৃত্যুবরণ করেন। পরবর্তীতে সেই মেয়েকে লোকটির শত্রু সম্পত্তির লোভে হত্যা করে সব সম্পত্তি আত্মসাৎ করে। সেই ধনী ব্যক্তির বিধবা স্ত্রী একটি অনাথ মেয়ে শিশুকে খুঁজে পায় এবং তাকে নিজের সন্তানের মত বড় করে তুলে। সেই শিশুটি বড় হয়ে সেই সম্পদ আত্মসাৎকারীর ছেলের প্রেমে পড়ে। কাহিনীর শেষে লোভী ব্যক্তিটি আত্মহত্যা করে যার ফলে বিধবা নারী তার প্রতিশোধ নিতে সক্ষম হয় এবং মেয়ে ও ছেলে দুজনের মিলন হয়।
নির্মাণ ইতিহাস
১৯৪৭ সালে ভারত বিভাজনের মাধ্যমে ভারত ও পাকিস্তান রাষ্ট্র গঠনের পর ভারতীয় চলচ্চিত্র শিল্প পাকিস্তান থেকে পৃথক হয়ে পড়ে। নব্য স্বাধীন পাকিস্তানের লাহোরে একটি চলচ্চিত্র স্টুডিও রয়ে যায়। বিভাজনের পূর্বে লাহোরের কেন্দ্রটির গুরুত্ব কম থাকায় সেখানে চলচ্চিত্র নির্মাণ কষ্টসাধ্য ছিল। বিভাজনের পর যেসব চলচ্চিত্র নির্মাতা ও অভিনয়শিল্পী লাহোরের কেন্দ্রে কাজ করতেন তারা পরবর্তীতে ভারতে থেকে গিয়েছিলেন।
অনেক কষ্টের পর লাহোরের ছোট চলচ্চিত্র শিল্পটি তাদের প্রথম পূর্ণদৈর্ঘ্য চলচ্চিত্র তেরি ইয়াদ ১৯৪৮ সালে পাকিস্তানের পশ্চিম পাঞ্জাব প্রদেশের রাজধানী লাহোরের পারভাত থিয়েটারে (বর্তমান নাম এম্পায়ার সিনেমা হল) মুক্তি দিতে সক্ষম হয়। এই চলচ্চিত্র আশা পোসলে এবং ভারতীয় চলচ্চিত্র শিল্পের জনপ্রিয় অভিনেতা দিলীপ কুমারের ভাই নাসির খান অভিনয় করেন যিনি পাকিস্তানে থেকে যান। প্রযোজনা করেন দেওয়ান সরদারী লালের দেওয়ান পিকচার এবং পরিচালনা করেন দায়ূদ চাঁদ।
সঙ্গীত
এই চলচ্চিত্রের সঙ্গীত পরিচালনা ও সুর করেন ইনায়াত আলি নাথ। তেরি ইয়াদের জন্য ১৩টি গান রেকর্ড করা হলেও মুক্তির সময় ১০টি গান চলচ্চিত্রে রাখা হয়।
মুক্তি
তেরি ইয়াদ পাকিস্তানের পাঞ্জাবের লাহোর, বেলুচিস্তানের কোয়েটা ও পূর্ববঙ্গের ঢাকার প্রেক্ষাগৃহে বেশ কিছুদিন ধরে দেখানো হয়েছিলো।
বাংলা ক্রিকেট দল
বাংলা ক্রিকেট দল পূর্ব ভারতের একটি ক্রিকেট দল। বাংলা দল রঞ্জি ট্রফির একটি অন্যতম সেরা দল এবং ২০০৫-২০০৬ ও ২০০৬-২০০৭ ক্রিকেট বর্ষে পর পর দুই বার রানার্স-আপ হয়। বাংলা বর্তমান (২০১২) বিজয় হাজারে ট্রফি (যা রনজি ট্রফির একদিনের সংস্করণ হিসেবে পরিচিত) চ্যাম্পিয়ন। তারা ফাইনালে দিল্লির ফিরোজ শাহ কোটলা স্টেডিয়ামে সৌরভ গাঙ্গুলীর এর অধিনায়কত্বে মুম্বাই-কে পরাজিত করে।
ক্রিকেট অ্যাসোসিয়েশন অফ বেঙ্গল
সিএবি পশ্চিমবঙ্গের ক্রিকেট গভর্নিং বডি ।
সেরা পারফরম্যানস
বাংলা ক্রিকেট দলের সেরা পারফরম্যানস গুলো নিচে দেওয়া হলো:
বর্তমান দল
নিচে বাংলা ক্রিকেট দলের বর্তমান সদস্য তালিকা দেওয়া হলো:
চোষক ঘর পইয়া
বর্ণনা
দেহ লম্বা ও প্রায় চোঙাকৃতির এবং দেহ কিছুটা চাপা। থুতনিতে চোষক চাকতি আছে যারা সাহায্যে এরা সহজেই পাথরের গায়ে লেগে থাকতে পারে। তুণ্ড উন্নতভাবে বিকশিত এবং বর্ধিত। এ প্রজাতির মাছ পাথরের উপরে জমে থাকা শ্যাওলা খায়।
বিস্তৃতি
বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এই মাছ পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
সোভিয়েত দেশে টিনটিন
সোভিয়েত দেশে টিনটিন (Tintin au pays des Soviets), বেলজিয় কার্টুনিস্ট জর্জ রেমি(ছদ্মনাম এর্জে) রচিত দুঃসাহসী টিন‌টিন সিরিজের প্রথম বই। স্ংরক্ষণশীল স্ংবাদপত্র ল্য ভাঁতিয়েম সিকেল-এর পক্ষ থেকে শিশু ক্রোড়পত্র ল্য পেতি ভাঁতিয়েমের জন্য এর্জেকে নিযুক্ত করা হয় মূলত কমিউনিস্টবিরোধী প্রচারের উদ্দেশ্যে একটি কমিকস্ট্রিপ রচনার জন্য, যেটি ১৯২৯-এর জানুয়ারি থেকে ১৯৩০-এর মার্চ পর্যন্ত্য প্রতি সপ্তাহে ধারাবাহিকভাবে প্রকাশিত হয়। সিরিজের এটাই একমাত্র বই যা পরে রঙ্গিন সংষ্করনে পুনঃপ্রকাশিত হয়নি।
ইকবাল থেবা
ইকবাল থেবা (উচ্চারণ ; জন্ম: ডিসেম্বর ২০, ১৯৬৩) একজন পাকিস্তানি-আমেরিকার অভিনেতা। থেবা শো গ্লি চলচ্চিত্রে অধ্যক্ষের চরিত্রের জন্য জন্য বেশ সুপরিচিত।
কর্মজীবন
১৯৯০ এর দশকে মার্কিন যুক্তরাষ্ট্রের বিভিন্ন টেলিভিশন অনুষ্ঠানে এবং বাণিজ্যিক বিজ্ঞাপনগুলিতে তার ছিল সরব উপস্থিতি। থেবার সব থেকে বড় সাফল্য এসেছিল এনবিসির পাইলট ডেথ এন্ড ট্যাক্সেস।
ব্যক্তিগত জীবন
থেবা পাকিস্তানের করাচিতে জন্মগ্রহণ করেন। তিনি মূলত থেবা বংশধরের অন্তর্ভুক্ত, যেটি সিন্ধু থেকে উদ্ভূত একটি গুজরাটি ভাষী গোষ্ঠি জাতী হিসেবে পরিচিত।
তার বিবাহিত জীবনে ২টি সন্তান রয়েছে: ছেলের নাম মিকাইল, এবং মেয়ের নাম রানিয়া
পাঞ্জাবি বাগ পশ্চিম মেট্রো স্টেশন
পাঞ্জাবি বাগ পশ্চিম মেট্রো স্টেশন দিল্লি মেট্রোর পিঙ্ক লাইন ও গ্রিন লাইনের সংযোগ স্থলে অবস্থিত। এটি দিল্লি জাতীয় রাজধানী অঞ্চলের পাঞ্জাবি বাগ চকে অবস্থিত উত্তোলিত মেট্রো স্টেশন। ২০১৮ সালের ১৪ই মার্চ তারিখে পিঙ্ক লাইনের স্টেশন এটি সাধারণ মানুষের ব্যবহারের জন্য চালু করে দেওয়া হয়।
২০১৯ সালের অক্টোবরের শেষের দিকে পাঞ্জাবি বাগ এবং শিবাজী পার্ক স্টেশন দুটির মধ্যে গ্রিন লাইনের ভায়াডাক্টে ইস্পাত প্ল্যাটফর্ম তৈরি করার সিদ্ধান্ত নেওয়া হয়ে যা গ্রিন লাইন এবং পিঙ্ক লাইনের মধ্যে একটি বিরামবিহীন বিনিময় প্রদান করবে সক্ষম। সেই বছরই নির্মাণ শুরু হলেও বহু বিলম্বের পরে গ্রিন লাইনের নতুন হল্ট প্ল্যাটফর্ম পাঞ্জাবি বাগ পশ্চিম ২০২২ সালের ২৯শে মার্চ জনসাধারণের জন্য উন্মুক্ত করা হয়।
গ্রিন লাইনের নতুন হল্ট প্ল্যাটফর্মটি একটি ফুট ওভার ব্রিজ দ্বারা সংযুক্ত, যা পিঙ্ক লাইনের পাঞ্জাবি বাগ পশ্চিম স্টেশনের সাথে সংযোগ স্থাপন করে। ফুট ওভার ব্রিজ ২১২ মিটার লম্বা। নতুন প্ল্যাটফর্মের দৈর্ঘ্য ১৫৫ মিটার এবং প্রতিটি প্ল্যাটফর্মে ২৬ জন যাত্রীর ধারণক্ষমতার পাশাপাশি সিঁড়ি দিয়ে দুটি বেশ বড় লিফট দ্বারা ফুট ওভার ব্রিজের সাথে সংযুক্ত।
পরিবহন
নিকটবর্তী বাস স্টপগুলি থেকে দিল্লি পরিবহন নিগমের ৮৫এক্সট, ১১৪+৯৯০, ১৫৯, ১৬০, ৪৪২, ৪৪৮এ, ৪৪৮বি, ৪৭৯, ৫৬৮, ৫৬৮এ, ৫৬৯, ৮০৪এ, ৮০৮, ৮৪৯, ৮৬১এ, ৮৮৯, ৮৯১, ৯০৮, ৯১০, ৯১২, ৯১৫, ৯২৭এক্সট, ৯২৭এসটিএল, ৯২৮, ৯৩১, ৯৩৪, ৯৩৫, ৯৪০, ৯৪০এ, ৯৪১, ৯৪৩, ৯৪৪, ৯৫৩, ৯৬২, ৯৬২এ, ৯৬২এক্সটসিএল, ৯৬২এসটিএল, ৯৭০, ৯৭০এ, ৯৭০বি, ৯৭০সি, ৯৭৫, ৯৮০, ৯৮৪এ, ৯৮৫, ৯৯০, ৯৯০এ, ৯৯০বি, ৯৯০সিএল, ৯৯০ইসিএল, ৯৯০এক্সট, ৯৯১, ৯৯৭, এসি-৪৭৯, টিএমএস (-), টিএমএস-লাজপত নগর, টিএমএস-পাঞ্জাবি বাগ বাস পরিষেবা চালু রয়েছে।
পূর্ণিমা চৌধুরী
পূর্ণিমা চৌধুরী (জন্ম: ১৫ ই অক্টোবর, ১৯৭১ কলকাতায়, পশ্চিমবঙ্গ) একজন সাবেক ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ডানহাতি ব্যাটসম্যান এবং ডানহাতি মাঝারি গতিতে বোলিং করেছেন। তিনি ভারতের হয়ে পাঁচটি ওয়ানডে খেলেছেন এবং বিশ রান করেছেন এবং অভিষেক ম্যাচে পাঁচ উইকেট শিকারসহ মোট ছয় উইকেট নিয়েছেন।
ঘারাউনদা
ঘারাউনদা (Gharaunda) ভারতের হরিয়ানা রাজ্যের কার্নাল জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ঘারাউনদা শহরের জনসংখ্যা হল ৩০,১৭৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে ঘারাউনদা এর সাক্ষরতার হার বেশি।
ইউরোপীয় কাউন্সিলের সভাপতি
ইউরোপীয় কাউন্সিলের সভাপতি হলেন সেই ব্যক্তি যিনি ইউরোপীয় কাউন্সিলের সভাপতিত্ব এবং পরিচালনা করেন। এছাড়াও তিনি বিশ্বদরবারে ইউরোপীয় ইউনিয়নের (ইইউ) প্রধান প্রতিনিধি। এই সংস্থাটি ইইউ অধিভুক্ত রাষ্ট্রসমূহের সরকার প্রধানদের নিয়ে গঠিত হয় এবং ইউরোপীয় ইউনিয়নকে রাজনৈতিকভাবে পথপ্রদর্শন করে।
১৯৭৫ সাল হতে ২০০৯ সাল পর্যন্ত ইউরোপীয় কাউন্সিলের প্রধানের পদটি ছিল একটি আলঙ্কারিক পদ। সেসময় ইউরোপীয় ইউনিয়নের অধিভুক্ত রাষ্ট্রসমূহের রাষ্ট্রপ্রধান বা সরকার প্রধানরা অর্ধবার্ষিক আবর্তনের মাধ্যমে বিভিন্ন সময় ইউরোপীয় ইউনিয়নের প্রধান হিসেবে দায়িত্ব পালন করতেন।
পরবর্তীতে, ২০০৭ সালে লিসবন চুক্তি অনুযায়ী, ইউরোপীয় ইউনিয়ন চুক্তির ১৫নং অনুচ্ছেদে একজন পূরনাঙ্গ সভাপতি নিয়োগের ব্যাপারে নির্দেশনা দেয়া হয়। সভাপতির মেয়াদ নির্ধারণ করা হয় আড়াই বছর, যা একবার নবায়বযোগ্য। একজন সভাপতিকে তার পদ থেকে অপসারণের জন্য ইউরোপীয় কাউন্সিলে দ্বিগুন সংখ্যাগরিষ্ঠের সমর্থন প্রয়োজন হয়।
লিসবন চুক্তি অনুসারে ২০০৯ সালের ১৯ নভেম্বর তারিখে ইউরোপীয় কাউন্সিলের প্রথম সভাপতি হিসেবে ইউরোপীয় পিপলস পার্টির রাজনীতিবিদ হেরম্যান ভন রম্পুইকে নির্বাচিত করা হয়। ২০০৯ সালের ১ ডিসেম্বর লিসবন চুক্তি কার্যকর হবার পরে ভন রম্পুই সভাপতির দায়িত্ব গ্রহণ করেন এবং ২০১২ সালের ৩১ মে পর্যন্ত প্রথম মেয়াদে দায়িত্ব পালন করেন। পরবর্তীতে তার সভাপতিত্বকাল দ্বিতীয় মেয়াদে ২০১৪ সালের ৩০ নভেম্বর পর্যন্ত বর্ধিত করা হয়।
ইউরোপীয় ইউনিয়নের দ্বিতীয় এবং বর্তমান সভাপতি হিসেবে সাবেক পোলিশ প্রধানমন্ত্রী ডোনাল্ড টাস্ক দায়িত্ব পালন করছেন। তিনি ২০১৪ সালের ১ ডিসেম্বর হতে ২০১৭ সালের ৩১ মে পর্যন্ত প্রথম মেয়াদে সভাপতির দায়িত্ব পালন করেন। ২০১৭ সালের ৯ মার্চ তারিখে তিনি সভাপতি হিসেবে পুনঃনির্বাচিত হন, যার সময়কাল ২০১৭ সালের ১ জুন হতে ২০১৯ সালের ৩০ নভেম্বর পর্যন্ত।
ইউরোপীয় কাউন্সিল ২০১৯ সালের ২ জুলাই তারিখে ডোনাল্ড টাস্কের উত্তরসূরি হিসেবে চার্লস মিচেলকে নির্বাচিত করে। তিনি ২০১৯ সালের ১ ডিসেম্বর হতে ২০২২ সালের ৩১ মে পর্যন্ত ইউরোপীয় কাউন্সিলের তৃতীয় সভাপতি হিসেবে দায়িত্ব পালন করবেন।
ইতিহাস
১৯৬১ সালে সর্বপ্রথম ইউরোপীয় ইউনিয়নের (পরবর্তীতে ইউরোপীয় কাউন্সিল) সকল সরকার প্রধানগণ একটি অনানুষ্ঠানিক সভায় মিলিত হন। পরবর্তীতে ১৯৭৪ সালে ইউরোপীয় ইউনিয়নের প্রথম অনুষ্ঠানিক সভা অনুষ্ঠিত হয় এবং তখন ফরাসি রাষ্ট্রপতি ভ্যালেরি গিসকারড দেস্তাই একে ইউরোপীয় কাউন্সিল হিসেবে নামকরণ করেন। অতীতে ইউরোপীয় ইউনিয়ন কাউন্সিলের সভাপতিত্ব পদ্ধতির উপরে ভিত্তি করে ইউরোপীয় কাউন্সিলে সভাপতি নির্ধারণ করা হতো। সে সময়ে ইউরোপীয় ইউনিয়নের সদস্য রাষ্ট্রগুলো ছয় মাস মেয়াদে আবর্তনের মাধ্যমে সভাপতির দায়িত্ব লাভ করতো। ইউরোপীয় কাউন্সিল মূলত এর সদস্য রাষ্ট্রগুলোর রাষ্ট্রপ্রধানদের নিয়ে গঠিত, ফলে সভাপতির দায়িত্বপ্রাপ্ত রাষ্ট্রের রাষ্ট্রপতি বা সরকার প্রধান এই কাউন্সিলের সভাপতির দায়িত্ব পালন করেন।
স্থায়ী পদ
ইউরোপীয় কনভেনশন দ্বারা প্রণীত ইউরোপীয় সংবিধানে "ইউরোপীয় কাউন্সিলের সভাপতি"কে পূর্ণকালীন ও দীর্ঘ মেয়াদে সভাপতিত্ব প্রদানের রূপরেখা গ্রহণ করা হয়েছিল। কিন্তু সংবিধানটি অনুমোদনের সময় দুটি সদস্য রাষ্ট্র এই প্রস্তাবের বিরোধিতা করে। তবে পরবর্তীতে লিসবন চুক্তির সময় ইউরোপীয় কাউন্সিলের সভাপতিত্বের বিষয়টি পুনরায় বিবেচনা করা হয় এবং ২০০৯ সালের ১ ডিসেম্বর হতে স্থায়ী সভাপতি প্পদ্ধতিটি কার্যকর করা হয়।
প্রাথমিক পর্যায়ে ইউরোপীয় কাউন্সিলের সভাপতির কার্যবিধি কেমন হবে সে বিষয়ে কোন পরিষ্কার ধারণা ছিল না। প্রথম সভাপতি তার উত্তরসূরিদের কার্যবিধির পরিষ্কার রূপরেখা প্রদান করবেন বলে সকলের প্রত্যাশা ছিল। একটি ধারণা ছিল যে কাউন্সিলের সভাপতি হয়তো চুক্তিতে বর্ণিত প্রশাসনিক দায়িত্বেগুলো কঠোরভাবে পালন করবেন এবং কাউন্সিলের সভার সভাপতিত্ব করার পাশাপাশি এর কাঠামো ও নীতিমালার সুচারুভাবে পরিচালনা নিশ্চিত করবেন। যার ফলে আধা-অবসরপ্রাপ্ত নেতারা তাদের পেশার জন্য উপযুক্ত পরিবেশ পেয়ে আকর্ষিত হবে এবং সংস্থাগুলোকে ক্ষমতা প্রদান না করে বরং কমিশনের হাতে অধিকাংশ কাজ ছেড়ে দেওয়া হবে। তবে আরেকটি ধারণা ছিল যে কাউন্সিলের সভাপতি খুবই সক্রিয় হবেন এবং কাউন্সিলের বাইরেও এর বিষয়ে কথা বলবেন। তার অফিসটি খুব দ্রুতই ইউরোপের সভাপতির আসলে গঠন করা হবে। তাকে প্রায়শই বিশ্ব দরবারে ইউরোপীয় ইউনিয়নের জন্য কথা বলতে দেখা যাবে, যা প্রথম ধারনার সম্পূর্ণ বিপরীত। এই পদে অসীন ব্যক্তিরা অনন্যসাধারণ নেতা হিসেবে আবির্ভূত হবেন বলে প্রত্যাশা ছিল। ভন রম্পুইয়ের নিয়োগ প্রাক্তন সভাপতিত্ব পদ্ধতিটি পুনরায় দেখার একটি আকাঙ্ক্ষা প্রকাশিত করেছে।
লিসবন চুক্তিতে কাউন্সিলের সভাপতি নিয়োগের পদ্ধতি সংজ্ঞায়িত করা হয়নি; যার ফলে বিভিন্ন সরকারি ও বেসরকারি প্রার্থীর নাম সভাপতি পদের জন্য প্রাথমিকভাবে প্রস্তাব করা হয়। ২০০৭ সালের ১৯ নভেম্বর লিসবন চুক্তি বিষয়ক সর্বশেষ ইউরোপীয় কাউন্সিলের সভায় ফরাসি রাষ্ট্রপতি নিকোলা সার্কোজি একাধারে টনি ব্লেয়ার, ফিলিপ গঞ্জালেজ ও জিয়ান-ক্লাউড জাংকারের নাম উপস্থাপন করেন এবং তিনজনকেই যোগ্য প্রার্থী হিসেবে প্রশংসা করেন। যার ফলে কাউন্সিলের সাম্ভাব্য সভাপতি নিয়ে জল্পনা কল্পনার সুত্রপাত হয়। টনি ব্লেয়ার সভাপতিত্বের দৌড়ে দীর্ঘ সময় যাবত সামনের সাড়িতে ছিলেন। তবে, তিনি ছিলেন ইউরো অঞ্চল এবং শেহেনজেন অঞ্চলের বাইরের একটি বৃহত রাষ্ট্র থেকে আগত প্রার্থী। এছাড়াও ইউরোপকে বিভক্তকারী ইরাক যুদ্ধে প্রবেশকারী এক নেতা হওয়ার কারণে তিনি বড় আকারের বিরোধিতার মুখোমুখি হয়েছিলেন। অন্যান্য নেতাদের মধ্যে জাংকার স্বল্পমাত্রায় বিরধিতার সম্মুখীন হন, যার ফলে তার প্রার্থিতাও বাতিল হয়ে যায়।
প্রথম পূর্ণকালীন সভাপতি
দায়িত্ব গ্রহণের পরে এক সংবাদ সম্মেলনে ভন রম্পুই মন্তব্য করেনঃ আলাপ আলোচনা এবং দর কষাকষির ক্ষেত্রে অংশগ্রহণকারী প্রত্যেক রাষ্ট্রেরই বিজয়ী হওয়া উচিত। কোন আলোচনার শেষে যদি একটি পক্ষ পরাজিত হয় তবে সেটিকে একটি ভালো আলোচনা হিসেবে উপস্থাপন করা যায় না। আমি প্রত্যেকের আগ্রহ এবং সংবেদনশীলতাকে বিবেচনায় রাখবো। আমাদের ঐক্যবদ্ধতাই আমাদের শক্তি, আমাদের বৈচিত্রতাই হলো আমাদের সম্পদ। তিনি ইউরোপীয় ইউনিয়নের সদস্য রাষ্ট্রগুলোর স্বতন্ত্রতার উপরে জোর দেন।
২০০৯ সালের পূর্বে
২০০৯ সালের পূর্বে যে রাষ্ট্র ইউরোপীয় কাউন্সিলের সভাপতিত্ব লাভ করতো, সেই রাষ্ট্রের রাষ্ট্রপ্রধান বা সরকার প্রধান কাউন্সিলের সভাপতির দায়িত্ব পালন করতেন। সভাপতির পদটি আবর্তনের মাধ্যমে প্রতি ছয় মাস অন্তর পরিবর্তন করা হতো। যার ফলে প্রতি বছর দুইজন নতুন সভাপতি ইউরোপীয় কাউন্সিলের দায়িত্ব পালন করতেন। কার্যালয়ে সভাপতি এবং অন্যান্য ইউরোপীয় নেতাদের মধ্যে ক্ষমতার তেমন কোন পার্থক্য ছিল না।
সেসময়ে ইউরোপীয় কাউন্সিলের সভা আহবান এবং তাতে সভাপতিত্ব করা ব্যতীত সভাপতি পদটির অন্য কোন নির্বাহী ক্ষমতা ছিল না। সেদিক থেকে সভাপতি পদটির ক্ষমতা মোটেও একজন রাষ্ট্রপ্রধানের পদের সমতুল্য ছিল না। তবে কার্যালয়ে দায়িত্ব পালনকালে একজন সভাপতি বহির্বিশ্বে ইউরোপীয় কাউন্সিলের প্রতিনিধিত্ব করতেন। এছাড়াও তৎকালীন সভাপতিরা প্রতিটি সম্মেলনের পরে এবং তাদের মেয়াদকালের শুরুতে ও শেষে ইউরোপীয় সংসদে প্রতিবেদন দাখিল করতেন।
২০০৯ সালের পরবর্তী সময়ে
২০০৯ সালের পরবর্তী সময়ে বর্তমানে সভাপতির ভূমিকা মূলত রাজনৈতিক। এছাড়াও সভাপতির মূল দায়িত্বের মধ্যে রয়েছে ইউরোপীয় কাউন্সিলের বিভিন্ন কার্যসম্পাদন, সভা আয়োজন ও তাতে সভাপতিত্ব করা, কাউন্সিলের সদস্যদের মধ্যে ঐকমত্য প্রতিষ্ঠা এবং প্রতিটি সভার পরে ইউরোপীয় সংসদে প্রতিবেদন দাখিল করা। এছড়াও কাউন্সিলের সভাপতি তার পর্যায় ও সক্ষমতা অনুযায়ী ইউরোপীয় ইউনিয়নের সাথে সম্পর্কিত বৈদেশিক ও নিরাপত্তা নীতিগুলো বাহ্যিকভাবে তুলে ধরবেন এবং এতে করে ইউনিয়নের উচ্চ প্রতিনিধিদের সাথে যেন কোন ক্ষমতার দ্বন্দ্ব সৃষ্টি না হয় সেদিকে লক্ষ্য রাখবেন। মূলত বৈদেশিক নীতির পাশাপাশি বেশ কিছু বিষয়ে ইউরোপীয় কাউন্সিলের সভাপতি এবং ইউরোপীয় কমিশনের সভাপতি ও উচ্চ প্রতিনিধিদের ভূমিকা প্রায় একই ধরনের। যার ফলে ইউরোপীয় কাউন্সিলের সভাপতি বাস্তবে কতটুকু প্রভাবশালী সে বিষয়ে সংশয় রয়েছে। কাউন্সিলের বিভিন্ন কার্যাবলী যথাযথভাবে সম্পাদনের ক্ষেত্রে পর্যাপ্ত লোকবল এবং সম্পদের অভাব রয়েছে। এছড়াও কোন মন্ত্রিসভা না থাকায় কাউন্সিলের সভাপতি ইউরোপীয় ইউনিয়নের নেতাদের "খেলার পাত্র" হয়ে উঠতে পারেন বলে সংশয় রয়েছে।
ইউরোপীয় ইউনিয়নের শীর্ষস্থানীয় পদগুলোর দায়িত্ব ঠিক কেমন হওয়া উচিত সে বিষয়ে অতীতে অস্পষ্টতা ছিল, যার ফলে বিভিন্ন সমালোচনার সূত্রপাত হয়। ফলে লিসবন চুক্তির আওতায় ইউরোপীয় ইউনিয়নের শীর্ষস্থানীয় পদগুলির পুনর্গঠন করা হয়। ইউরোপীয় ইউনিয়নে দায়িত্বরত ইউক্রেনের রাষ্ট্রদুত আন্দ্রি ভেসেলোভস্কি বর্তমান গঠন কাঠামোর প্রশংসা করেন এবং ইউনিয়নের শীর্ষ পদগুলোর দায়িত্ব কেমন হবে সেটা পরিষ্কার করেন। তার মতেঃ ইউরোপীয় কমিশনের সভাপতি মূলত ইউরোপীয় ইউনিয়নের "সরকার" হিসেবে দায়িত্বপালন করেন; অপরদিকে, ইউরোপীয় কাউন্সিলে সভাপতি হলেন মূলত একজন "কৌশলবিদ"। উচ্চ পর্যায়ের প্রতিনিধিগণ "দ্বিপাক্ষিক সম্পর্ক"কে বিশেষায়িত করেছেন, অপরদিকে ইউক্রেনের সাথে উন্মুক্ত বাণিজ্যচুক্তির মতো বিভিন্ন প্রায়োগিক বিষয় নিয়ে কাজ করা ইউরোপীয় ইউনিয়নের বর্ধন এবং প্রতিবেশিনীতি সংক্রান্ত ইউরোপীয় কমিশনারের দায়িত্বের অন্তর্ভুক্ত। অন্যদিকে ইউরোপীয় পার্লামেন্টের সভাপতির দায়িত্ব হলো ইউনিয়নের মূল্যবোধকে সমুন্নত রাখা।
ইউরোপীয় কাউন্সিলের সভাপতি ইউনিয়নের আর্থিক নীতিতেও তার প্রভাব বিস্তার করেছেন, যা ছিল আবর্তন পদ্ধতির সভাপতিদের সবথেকে গুরুত্বপূর্ণ দিক। যদিও আবর্তন পদ্ধতিতে নির্বাচিত সভাপতিদের ক্ষমতা পূর্বের পরিকল্পনার তুলনায় অধিক মাত্রায় হ্রাস করা হয়েছিল। বর্তমান দায়িত্বরত কর্মকর্তাদেরকে লিসবন চুক্তির মাধ্যমে প্রবর্তিত বিভিন্ন পরিবর্তনগুলো সংযুক্তির মাধ্যমে ব্যবহারিক বাস্তবায়ন করতে হবে। ২০১০ সালের প্রথম আবর্তিত সভাপতি হওয়ার সময় স্পেনের রাষ্ট্রপতি ইউরোপীয় কাউন্সিলের সভাপতির মূখ্য পদটির বিরোধিতার একটি ব্যর্থ চেষ্টা করেন, ঐ বছরের দ্বিতীয়ার্ধে দুর্বল তত্ত্বাবধায়ক সরকার সম্পৃক্ত আবর্তনকারী বেলজিয়ান সভাপতি আরেক বেলজিয়ান রাজনীতিবিদ হেরম্যান ভন রম্পুইয়ের কোন বিরোধিতা করেননি। বেলজিয়ান আবর্তনকারী সভাপতি ঘোষণা করেন তারা একাধারে ইউরোপীয় কাউন্সিলের সভাপতি এবং উচ্চ পর্যায়ের প্রতিনিধি উভয় পদই গ্রহণ করবেন। যার ফলে ইউরোপীয় কাউন্সিল এবং বৈদেশিকনীতি উভয়েরই আরো সম্মিলিত চরিত্র প্রকাশ পাবে বলে আশা করা যায়।
কার্যালয়ের বিশেষ ক্ষমতা
২০০৯ সালে ইউরপীয় ইউনিয়নের বাজেটের খসড়ার অংশ হিসাবে ২০০৮ সালের এপ্রিল মাসে স্থায়ী সভাপতির বেতন ও সুযোগ-সুবিধার বিষয়ে সাধারণ আলোচনা শুরু হয়েছিল। আলোচনায় সিদ্ধান্ত হয় যে ইউরোপীয় কাউন্সিলের সভাপতির ইউরোপীয় কমিশনের সভাপতির অনুরূপ সুযগ-সুবিধা ভোগ করা উচিত এবং তার মূল বেতন হবে ইউরোপীয় বেসামরিক চাকুরীর সর্বোচ্চ গ্রেডের ১৩৮%। যার পরিমাণ প্রতি মাসে প্রায় ২৪,৮৭৪.৬২ ইউরো (পরিবারিক ও অন্যান্য ভাতা ব্যতীত)।
সভাপতিকে দেওয়া হয় একজন ব্যক্তিগত চালকসহ একটি গাড়ি এবং ২০ জন নিবেদিত কর্মী। সভাপতির জন্য প্রতীকী সরকারি আবাসনের কোন ব্যবস্থা নেই, তবে তিনি আবাসন ভাতা পান। একইভাবে শুধুমাত্র প্রতীকী হওয়ায় সভাপতির জন্য ব্যক্তিগত বিমানের ধারনাটিও প্রত্যাখ্যাত হয়। একজন কূটনৈতিক মন্তব্য করেন যে, ইউরোপীয় কমিশন এবং কাউন্সিলের সভাপতিদের মধ্যে সুযগ-সুবিধার তারতম্য করা হলে তা তাদের দুজনের মধ্যে বৈরিতা রাড়িয়ে তুলতে পারে।
ইউরোপিয় কমিশনের সভাপতির তুলনায় ইউরোপীয় কাউন্সিলের সভাপতির সুযোগ-সুবিধা বেশি হবার সম্ভবনা দেখা দিলে ইউরোপীয় পার্লামেন্ট ২০০৯ সালের বাজেট প্রত্যাখ্যানের হুমকি দেয়। বেতন ভাতা সহ অন্যান্য সুযোগ-সুবিধা বৃদ্ধিকে সেসময় কাউন্সিলের সভাপতি পদটিকে আরো শক্তিশালী করা প্রতীকী সংকেত হিসেবে বিবেচনা করা হয়েছিল, যা পার্লামেন্টের ব্যায় বহুলাংশে বৃদ্ধি করতো। কাউন্সিলের অভ্যন্তরীণ কেউ কেউ ৬০ জন কর্মী রাখার দাবী করেন। সেসময় সাংবিধান বিষয়ক কমিটি ইঙ্গিত প্রদান করে যে কাউন্সিল এবং পার্লামেন্ট পরস্পরের বাজেটে হস্তক্ষেপ করবে না এই সংক্রান্ত ভদ্রলোকের চুক্তি তুলে দিতে পারে।
সভাপতির মন্ত্রিসভা
লিসবন চুক্তি অনুসারে ইউরোপীয় কাউন্সিল ইউরোপীয় ইউনিয়নের একটি পৃথক সংস্থা, তবে কাউন্সিলের নিজস্ব প্রশাসন নেই। ইউরোপীয় কাউন্সিল এবং তার সভাপতি উভয়ের জন্যই প্রশাসনিক সহযোগিতা প্রদান করে ইউরোপীয় ইউনিয়নের কাউন্সিলের সাধারণ সচিবালয়। যদিও কাউন্সিলের সভাপতির ঘনিষ্ট উপদেষ্টাদের নিয়ে একটি ব্যক্তিগত কার্যালয় (মন্ত্রিপরিষদ) রয়েছে। ভন রম্পুই তার প্রথম প্রধান কর্মকর্তা হিসেবে ব্যারন ফ্রেন্স ভন দায়েলে'কে নিযুক্ত করেন। ব্যারন পূর্বে যুক্তরাষ্ট্র, যুক্তরাজ্য, জাতিসংঘ, ইউরোপীয় ইউনিয়ন এবং ন্যাটো'তে বেলজিয়ান দূত হিসেবে দায়িত্ব করেন। এছাড়াও তার বেলজিয়ামের পররাষ্ট্রমন্ত্রীর প্রধান কর্মকর্তা হিসেবে দায়িত্ব পালনের অভিজ্ঞতা ছিল। ২০১২ সালের শরতে তার অবসর গ্রহণের পরে, ইউরোপীয় ইউনিয়নে বেলজিয়ামের প্রাক্তন সহকারী কর্মকর্তা এবং বেলজিয়ামের প্রধানমন্ত্রী ভারহোফস্টাডেটের প্রাক্তন মুখপাত্র, দিদিয়ের সিউস ব্যারনের স্থলাভিষিক্ত হন। এছাড়াও ভন রম্পুইয়ের দলে ছিলেন যুক্তরাজ্যের লেবার পার্টির প্রাক্তন মন্ত্রী রিচার্ড কর্বেট এবং রম্পুইয়ের দীর্ঘকালীন প্রেস কর্মকর্তা ডির্ক ডি বেকার। ডোনাল্ড টাস্কের মন্ত্রিপরিষদের প্রধান হলেন পিওতর সেরাফিন।
গণতান্ত্রিক আজ্ঞা
ইউরোপীয় ইউনিয়নের সদস্য দেশগুলোর জাতীয় নেতাদের ইউরোপীয় পার্লামেন্টের সাংসদ অথবা জাতীয় সাংসদদের কাছে জবাবদিহিতার যথেষ্ট অভাব রয়েছে। ফলে গুরুত্বপূর্ণ বিষয়গুলোতে তারা ইউরোপীয় কাউন্সিলের সভাপতিকে কতটা সহায়তা করবেন সে বিষয়ে সংশয় রয়েছে। আবর্তন পদ্ধতিতে সভাপতি নির্ধারণের সময় সভাপতিরা শুধুমাত্র তাদের সদস্য দেশগুলোর ম্যান্ডেট পেতেন। তবে নতুন স্থায়ী সভাপতি নির্বাচন ব্যবস্থায় একজন সভাপতি ইউরোপীয় কাউন্সিলের সকল সদস্যের ভোটে নির্বাচিত হন।
সরাসরি সভাপতি নির্বাচনের ব্যাপারে বিভিন্ন মতামত প্রদান করা হয়। যেমন জার্মান স্বরাষ্ট্রমন্ত্রী এবং বর্তমানে বুন্দেস্ট্যাগের প্রধান ভলগ্যাং শ্যুবল সরাসরি নির্বাচনের মাধ্যমে সভাপতিকে ম্যান্ডেট প্রদানের ব্যাপারে মতপ্রকাশ করেন। যা ইউরোপীয় কাউন্সিলে পদটির ক্ষমতা বৃদ্ধির পাশাপাশি শক্তিশালী নেতৃত্ব নিশ্চিত করবে। এছাড়াও এর মাধ্যমে ইউরোপীয় ইউনিয়নের গণতান্ত্রিক বৈধতা সংক্রান্ত বিষয়গুলোকে মোকাবেলা করা সম্ভব হবে। যদিও এটি ইউরোপীয় পার্লামেন্টের গণতান্ত্রিক ম্যান্ডেট অথবা কমিশনের সাম্ভব্য ম্যান্ডেটের সাথে বিরোধ সৃষ্টি করতে পারে। ইউরোপীয় কাউন্সিলের সভাপতিকে ম্যান্ডেট দেওয়ার মাধ্যমে সংসদীয় পদ্ধতির পরিবর্তে রাষ্ট্রপতি পদ্ধতিতে ইউনিয়ন পরিচালনার প্রতি ইঙ্গিত করা হয়।
কমিশনের সাথে সম্পর্ক
লিসবন চুক্তির ভাষাগত অস্পষ্টতার কারণে ইউরোপীয় কাউন্সিলের সাবেক সভাপতি ভন রম্পুই এবং ইউরোপীয় কমিশনের সাবেক সভাপতি ব্যারোসো'র মধ্যে প্রতিযোগিতা নিয়ে মতবিরোধ ও উদ্বেগ সৃষ্টি ছিল। কিছু ক্ষেত্রে ভন রম্পুইকে একজন কৌশল্বিদ এবং ব্যারোসোকে সরকার প্রধান হিসেবে বর্ণনা করা হয়। আর্থিক নীতির ক্ষেত্রে ভন রম্পুই ইউরোপীয় কাউন্সিলে সামগ্রিক কৌশল নিয়ে কাজ করেন এবং কমিশন উক্ত কৌশলগুলো বাস্তবায়নে ভূমিকা রাখে। নিয়মিত সাপ্তাহিক সাক্ষাৎ হওয়া সত্ত্বেও কাউন্সিল এবং কমিশনের দুটি সরবোচ্চ পদের কার্যবিধি সুস্পষ্টভাবে বর্ণিত না থাকার ফলে সভাপতিদের মধ্যে প্রতিদ্বন্দ্বিতা বিদ্যমান ছিল।
ইউরোপীয় কাউন্সিলের সভাপতি সাধারণত একইসাথে কোন সদপ্য রাষ্ট্রের প্রধানমন্ত্রীর মতো জাতীয় পদে দায়িত্ব পালন করেন না; তবে কোন সভাপতি একইসাথে উভয় পদে দায়িত্বপালন করলে সে বিষয়ে কোন বিশি নিষেধ নেই। একজন ব্যক্তি ইউরোপীয় কাউন্সিলের সভাপতিত্ব করার পাশাপাশি একাধারে ইউরোপীয় পার্লামেন্টের সদস্য অথবা ইউরোপীয় কমিশনের সভাপতি হিসেবেও দায়িত্ব পালন করতে পারেন। এটি ইউরোপীয় কাউন্সিলকে একই সাথে কাউন্সিলের সভাপতি এবং ইউরোপীয় কমিশনের সভাপতি উভয় ভূমিকায় একজন ব্যক্তিকে নিযুক্ত করার ক্ষমতা দেয়, ফলে ইউনিয়নের জন্য সামগ্রিকভাবে একক সভাপতি ধারণার সৃষ্টি করে।
ইউরোপীয় কাউন্সিলের সভাপতি পদটি সৃষ্টি হবার পরে কাউন্সিলের প্রাক্তন সভাপতি ভন রম্পুই এবং ইউরোপীয় কমিশনের প্রাক্তন সভাপতি ব্যারোসো পরস্পরের মধ্যে প্রতিদ্বন্দ্বিতায় লিপ্ত হন। সেসময় কমিশনের সাধারণ ক্ষমতাগুলো কাউন্সিলের দিকে ঝুকে পড়ায় রম্পুই কিছুটা লাভবান হন, যদিও কমিশনের সভাপতি ব্যারোসো'ই মূল ক্ষমতার অধিকারী ছিলেন। পূর্বের মতো সেসময়েও আন্তর্জাতিক সম্মেলনগুলোতে তারা উভযয়েই একই সময়ে যাওয়ার অনুশীলন চালিয়ে যেতে থাকেন। ২০১৪ সালে ব্যারোসো'র অবসর গ্রহণের পরবর্তী সময়ে শীর্ষ পদ দুটিকে একত্রিত করার মাধ্যমে এই জটিল সমস্যা সমাধানের বিষয়ে কিছু মতামত গৃহীত হয়। অপরদিকে কিছু সদস্য রাষ্ট্র এই ধরনের উচ্চ পর্যায়ের পদ সৃষ্টির বিরোধিতা করবে বলে ধারণা করা হয়েছিল।
অনেকে মনে করেন যে ইউরোপীয় কাউন্সিল এবং কমিশনের সভাপতির পদদুটিকে সংযুক্ত করা না হলে তা ভবিষ্যতে এই দুইটি কার্যালয়ের মধ্যে সহাবস্থান ও লড়াইয়ের সূত্রপাত করতে পারে। এই পদ্ধতিকে অনেকটা ফরাসি রাজনৈতিক মডেলের সাথে তুলনীয়, যেখানে রাষ্ট্রপতি (ইউরোপীয় কাউন্সিলের সভাপতি) এবং প্রধানমন্ত্রী (ইউরোপীয় কমিশনের সভাপতি)। কাউন্সিলের সভাপতির হাতে কোন কার্মিক ক্ষমতা থাকে না; যেমনঃ কমিশনের সভাপতিকে সরাসরি নিয়োগ বা পদচ্যুত করা অথবা পারলামেন্টকে ভেঙ্গে দেবার মতো ক্ষমতা কাউন্সিলের সভাপতির নেই। সুতরাং বলা যেতে পারে ইউরোপীয় কাউন্সিলের সভাপতির পদটি মর্যাদাবান তবে ক্ষমতা সীমিত; অপরদিকে, ইউরোপীয় কমিশনের সভাপতির পদটির ক্ষমতা বেশি হলেও মর্যাদা কাউন্সিলের সভাপতির তুলনায় কম। অনেকে মনে করেন যে, কাউন্সিলের সভাপতি যদি ভবিষ্যতে গণতান্ত্রিক ম্যান্ডেট দ্বারা আরো শক্তিশালি হন তাহলে সমস্যা আরো ঘনীভূত হবে।
কাউন্টি চ্যাম্পিয়নশিপ
কাউন্টি চ্যাম্পিয়নশিপ ইংল্যান্ড এবং ওয়েলসে অনুষ্ঠিত ঘরোয়া প্রথম-শ্রেণীর ক্রিকেট প্রতিযোগিতাবিশেষ। সম্প্রচারস্বত্ত্বজনিত কারণে ২০১৬ সাল থেকে প্রতিযোগিতাটি স্পেকস্যাভার্স নামে পরিচিত। এটি ১৪ বছর ধরে দায়িত্বপ্রাপ্ত লিভারপুল ভিক্টোরিয়ার স্থলাভিষিক্ত হয়েছে। স্পেকস্যাভার্স কাউন্টি চ্যাম্পিয়নশিপ শুরুতে প্রতিনিধিত্ব করা ইংল্যান্ডের ১৭টি ঐতিহাসিক কাউন্টি ও ওয়েলসের একটি কাউন্টিসহ সর্বমোট ১৮টি দল প্রতিযোগিতায় অংশ নিচ্ছে। এ চ্যাম্পিয়নশিপের বর্তমান শিরোপাধারী দল হচ্ছে সারে।
ইতিহাস
১০ ডিসেম্বর, ১৮৮৯ তারিখে লর্ড’স ক্রিকেট গ্রাউন্ডে প্রথম-শ্রেণীর কাউন্টি ক্লাবের প্রতিনিধিগণ কাউন্টি চ্যাম্পিয়নশিপ প্রতিযোগিতার বিষয়ে আনুষ্ঠানিকভাবে সভায় মিলিত হন। এরপূর্বে শীর্ষস্থানীয় আটটি কাউন্টি ক্লাবের সম্পাদকগণ ব্যক্তিগত সভার মাধ্যমে সময়সূচী নির্ধারণের সিদ্ধান্ত নেন ও কোন কোন কাউন্টি ভবিষ্যতে অন্তর্ভুক্ত হবে এ বিষয়ে আলোচনা করেন। সভায় সংখ্যাগরিষ্ঠের মাধ্যমে ড্র খেলাগুলোকে অগ্রাহ্য করে জয় ও পরাজয়েরভিত্তিতে চ্যাম্পিয়নশিপে অবস্থান করবে। এ পদ্ধতির ফলে পরাজিত দল বিজয় লাভ থেকে বঞ্চিত হবে ও সর্বাধিক বিজয়ী কাউন্টি দল চ্যাম্পিয়ন হবে। ১৮৯০ মৌসুমে নতুন এ প্রতিযোগিতাটির উদ্বোধন ঘটে। প্রথম প্রতিযোগিতায় গ্লুচেস্টারশায়ার, কেন্ট, ল্যাঙ্কাশায়ার, মিডলসেক্স, নটিংহামশায়ার, সারে, সাসেক্স ও ইয়র্কশায়ার কাউন্টি ক্রিকেট ক্লাব অংশ নিয়েছিল।
টাইব্রেকার
যদি দুটি দল একই পয়েন্টে অবস্থান পায়, তবে নিম্নলিখিত বিষয়গুলির ভিত্তিতে টাই ব্রেক করা হয়:-
আনুষ্ঠানিক কাউন্টি চ্যাম্পিয়ন
ইয়র্কশায়ার দল সর্বাধিকসংখ্যক ৩২টি শিরোপাসহ একবার যৌথভাবে শিরোপা লাভ করেছে। প্রথম-শ্রেণীর বর্তমান কাউন্টি দল - গ্লুচেস্টারশায়ার, নর্দাম্পটনশায়ার ও সমারসেট আনুষ্ঠানিকভাবে কোন শিরোপা লাভ করতে পারেনি। তবে, ১৮৭০-এর দশকে গ্লুচেস্টারশায়ার দল তিনবার অনানুষ্ঠানিক শিরোপা লাভ করেছিল।
উত্তরণ ও অবনমন
২০০০ সাল থেকে দুইটি বিভাগে কাউন্টি চ্যাম্পিয়নশিপ প্রতিযোগিতা অনুষ্ঠিত হচ্ছে।
২০১৬ সালে ডারহাম চতুর্থ স্থান দখল করলেও ইসিবি কর্তৃক আর্থিক জরিমানা আরোপ করায় অবনমিত হয় ও অষ্টম স্থানে থাকা হ্যাম্পশায়ার স্থলাভিষিক্ত হয়।
কাষ্ঠনির্মিত চামচ
১৮৯৫ সালে ৯টি কাউন্টি দল থেকে ১৪টি কাউন্টি দলে বৃদ্ধি করার পর থেকে পয়েন্ট তালিকায় সর্বনিম্ন স্থানে অবস্থানকারী দলকে কাষ্ঠনির্মিত চামচ পুরস্কার প্রদান করা হয়। তন্মধ্যে, ল্যাঙ্কাশায়ার, মিডলসেক্স ও সারে দল কখনো পয়েন্ট তালিকায় সর্বনিম্ন স্থানে অবস্থান করেনি। অন্যদিকে, লিচেস্টারশায়ার দল যৌথভাবে হ্যাম্পশায়ার ও সমারসেটের সাথে দুইবার সর্বনিম্ন স্থানে ছিল।
রেকর্ডসমূহ
সাম্প্রতিক রেকর্ডসমূহ ক্রিকেট আর্কাইভে দেখা যেতে পারে।
হোয়াই দিস কোলাবেরি ডি
হোয়াই দিস কোলাবেরি ডি ( Why This Murderous Rage, Girl? ) হল ১৮ জানুয়ারি ২০১২ তারিখে মুক্তিপ্রাপ্ত তামিল ভাষার চলচ্চিত্র থ্রী-র একটি গান। অনিরুদ্ধ রবিচন্দ্রনের সংগীত পরিচালনা করা গানটি লেখার সঙ্গে কন্ঠদান করেছেন ধনুশ।
১৬ নভেম্বর ২০১১তে আনুষ্ঠানিক ভাবে মুক্তি দেয়া হয় এই গানটি মুক্তির সাথে সাথেই সোসাল নেটওয়ার্কিং সাইটগুলিতে খুবই জনপ্রিয় হয়। এই জনপ্রিয়তার মূল কারণ বলা যায় গানটির "তাংলিশ" (তামিল + ইংলিশ) ভাষার কথাংশ। অতি অল্পসময়েই, গানটি হয়ে ওঠে ইউটিউব ভারত-এর সবচেয়ে বেশি উপভোগ করা ভিডিও। কিছু সপ্তাহের মধ্যে, ইউটিউব গানটির ভিডিওটিকে খুব কম সময়ের মধ্যে বিপুল দর্শক লাভ করার জন্য "রিসেন্টলি মোস্ট পপুলার গোল্ড মেডেল এওয়ার্ড"-এ সম্মানিত করে।
গানটির সৃষ্টির কাহিনী
১৮ বছরের সংগীত পরিচালক অনিরুদ্ধ রবিচন্দ্রনের অনুসারে, ছবিটির পরিচালিকা ঐশ্বর্য রজনীকান্ত (যিনি হলেন ধনুষের স্ত্রী) একটি বিফল প্রেমের ওপর লেখা "light-hearted" গান চেয়েছিলেন। রবিচন্দের তৎক্ষণাৎ গানটির সুর রচনা করেন, তার পরই ধনুষ গানটির কথা লিখতে আরম্ভ করেন। মাত্র ২০ মিনিটের মধ্যে তিনি গানটি লেখা সম্পূর্ণ করেন। "টাইমস্ অফ ইন্ডিয়া"-র সাথে হওয়া এক সাক্ষাতকারে ধনুষ উল্লেখ করেছেন যে, গানটি তার তামিল ভাষায় সচরাচর ব্যবহার হওয়া ইংরাজী শব্দগুলির কথা মনে রেখে লেখা হয়েছিল। I, you, me, how, why, cow... প্রভৃতি শব্দগুলি বাক্যে প্রয়োগ করে গানের কথা তিনি সৃষ্টি করেছিলেন।
গানটির ইন্টারনেট-এর দরুন জনপ্রিয়তা লাভের এই পূর্বের সংস্করণের পর, প্রযোজক পক্ষ গানটির জনপ্রিয়তার প্রতি লক্ষ্য রেখে আনুষ্ঠানিক ভাবে মুক্তি দেয়ার সিদ্ধান্ত নেয়।
গানের কথা
গানটিতে ব্যবহার করা শব্দগুলি হল "তাংলিশ" ভাষার সরল শব্দ। তাংলিশ হল তামিল ও ইংরাজী ভাষার মিশ্রনে সৃষ্টি হওয়া ভাষা। গানটির গায়কটিকে নিজের প্রেমিকার থেকে প্রত্যাখ্যাত একজন ভারতীয় যুবকের রূপে উপস্থাপন করা হয়েছে। সে মাতাল অবস্থায় গান গেয়ে প্রেমিকাকে তাকে প্রত্যাখ্যান করার কারণ জিজ্ঞেস করছে। গানের শব্দগুলোকে "অর্থহীন" (nonsensical) ও "তামিল রাস্তার ব্যঙ্গোক্তি" (Tamil street humour)-র বহিঃ প্রকাশ রূপে অভিহিত করা হয়েছে। ধনুষ বলেছেন যে, এমন সরল শব্দগুলির জন্য শ্রোতা গানটিকে নিজের সাথে সম্পর্কিত করতে সক্ষম হয়েছে।
সংগীত ভিডিও
কোলাবেরি ডি গানটির সংগীত ভিডিওটিতে অভিনেতা-নেপথ্য গায়ক ধনুষকে একটি স্টুডিয়োতে গান গাইতে দেখা যায়। সাথে কীবোর্ডে সংগ দিয়েছেন সংগীত পরিচালক অনিরুদ্ধ রবিচন্দ্রন। সহ-অভিনেত্রী শ্রুতি হাসান ও পরিচালিকা ঐশ্বর্য রজনীকান্তকে নেপথ্যে গানটি শুনতে দেখা যায়।
মুক্তি ও সমাদর
মুক্তির সাথে সাথেই ২১ নভেম্বর ২০১১র সন্ধেয় গানটি #kolaveri হ্যাশট্যাগের দ্বারা টুইটার-এর ভারতীয় ট্রেন্ডের শীর্ষস্থান অধিকার করে। সংগীত ভিডিয়োর আনুষ্ঠানিক মুক্তির একসপ্তাহের মধ্যেই ইউটিউবে এটি ১৩ লাখেরও বেশি দেখা এবং ফেসবুক-এ ১০ লাখেরও বেশি শেয়ার পায়। এই গোটা সময়কাল ধরে এটি টুইটারের টপ ট্রেন্ডে থাকে। মূলত তাংলিশ কথার জন্য অ-তামিল শ্রোতার মধ্যে গানটি বিপুল জনপ্রিয়তা লাভ করে।  নভেম্বরর শেষে ইউটিউবে দর্শকের সংখ্যা হয় ১,০৫,০০,০০০ -এরও বেশি।
মুক্তির ১৮ দিনের মধ্যে ২,১০,১০০ সংখ্যক ডাউনলোডের সাথে গানটি হয়ে যায় মোবাইলে সবচেয়ে বেশি ডাউনলোড করা গান। ২৪ নভেম্বর ২০১১তে এম টিভি ভারত গানটির সম্প্রচার করে। এটি ছিল রাষ্ট্রীয় পর্যায়ে সম্প্রচার হওয়া প্রথম তামিল ভাষার গান। ৫ ডিসেম্বরে ইউটিউবে দর্শকের সংখ্যা ১.৬ কোটি স্পর্শ করে যায়।
গানটির বিভিন্ন প্যারোডি সংস্করণ বিভিন্ন ভারতীয় ভাষাতে সৃষ্টি হয়। গানটির জনপ্রিয়তার কথা আন্তর্জাতিক সংবাদ মাধ্যমে স্থান পায়। এর উদাহরণ বি বি সি ও টাইম আলোচনা ভারতের অগ্রগণ্য ব্যবস্থাপনা প্রতিষ্ঠান আই আই এম কোলাবেরি ডির জনপ্রিয়তার কারণ খুঁজতে অধ্যয়নেরও আয়োজন করে।
গানটি প্রথমবারের জন্য মঞ্চে ধনুষ পরিবেশন করেন ১৮ ডিসেম্বর ২০১১ তারিখে বিগ স্টার স্ক্রিন এওয়ার্ড ২০১১তে।
মঙ্গল গ্রহের জলবায়ু
ডান|থাম্ব|250x250পিক্সেল| ২০০৭ সালে [[রোসেটা দেখেছে মঙ্গল ]] মঙ্গল গ্রহের জলবায়ু বহু শতাব্দী ধরে বৈজ্ঞানিক কৌতূহলের বিষয় হয়ে দাঁড়িয়েছে৷ কারণ এটি একমাত্র শিলাময় গ্রহ  এই শিলাময় গ্রহের দূরত্ব দূরবীনের সাহায্যে পৃথিবী থেকে সরাসরি বিশদে পর্যবেক্ষণ করা যায়। যদিও মঙ্গল গ্রহ পৃথিবীর চেয়ে ছোট যা পৃথিবীর ভরের ১১% এবং এই গ্রহ পৃথিবী ও সূর্য থেকে ৫০% দূরে৷ পৃথিবীর সাথে এই গ্রহের জলবায়ুতে গুরুত্বপূর্ণ মিল রয়েছে যেমন মেরু বরফের ক্যাপগুলির উপস্থিতি, ঋতু পরিবর্তন এবং পর্যবেক্ষণযোগ্য আবহাওয়ার নিদর্শন। এটি গ্রহতত্ত্ববিদ এবং জলবায়ুবিদদের কাছ থেকে গ্রহসম্পর্কীয় বিজ্ঞান অধ্যয়নকে আকৃষ্ট করেছে। যদিও পর্যায়ক্রমে বরফের সাথে মঙ্গল গ্রহের জলবায়ু পৃথিবীর সাথে মিল রয়েছে৷ তবুও কিছু গুরুত্বপূর্ণ পার্থক্য রয়েছে যেমন মঙ্গল গ্রহে তাপীয় জড়তা অনেক কম। মঙ্গল গ্রহের বায়ুমণ্ডলের স্কেল উচ্চতা প্রায়  যা   , পৃথিবীর চেয়ে ৬০% বেশি। গ্রহটিতে জীবন উপস্থিত ছিল কি ছিল না এই প্রশ্নে জলবায়ু যথেষ্ট প্রাসঙ্গিক হয়ে দাঁড়ায়। যদিও মঙ্গলের গড় তাপমাত্রা আসলে হয়েছে ঠান্ডা সাম্প্রতিক দশকে, এবং মেরু ক্যাপগুলি নিজেরাই বাড়ছে ।
ঐতিহাসিক জলবায়ু পর্যবেক্ষণ
হনোর ফ্লুগারগুজের ১৮০৯ সালে মঙ্গল গ্রহের পৃষ্ঠে "হলুদ মেঘের" আবিষ্কার ছিল মার্টিয়ান ধুলার ঝড়ের প্রথম জানা পর্যবেক্ষণ। ফ্লাজারগুইস ১৮১৩ সালে মার্টিয়ান বসন্তকালে উল্লেখযোগ্য মেরু-বরফের অনুভূতি পর্যবেক্ষণ করেছেন। তাঁর অনুমান ছিল যে, মঙ্গল গ্রহ পৃথিবীর চেয়েও উষ্ণ।  যা  ভুল প্রমাণিত হয়েছিল।
হাবিবুর রহমান (রাজনীতিবিদ)
ডাঃ হাবিবুর রহমান (জন্ম: ৪ ফেব্রুয়ারি ১৯৩১-মৃত: ১১ মে ২০০২) বাংলাদেশের বগুড়া জেলার রাজনীতিবিদ ও চিকিৎসক। তিনি বগুড়া-১ ও বগুড়া-৭ আসন থেকে মোট চারবার বিএনপির হয়ে সাংসদ নির্বাচিত হয়েছিলেন।
জন্ম ও প্রাথমিক জীবন
ডাঃ হাবিবুর রহমান ৪ ফেব্রুয়ারি ১৯৩১ সালে ব্রিটিশ ভারতের পূর্ব বাংলার (বর্তমান বাংলাদেশ) বগুড়া জেলার সোনাতলা উপজেলার কামারপাড়া গ্রামে জন্মগ্রহণ করেন। তার পিতা মৃত দৌলতুল্লা মন্ডল এবং মাতা মৃত জমেলা খাতুন।
শিক্ষাজীবন
ডাঃ হাবিবুর রহমান প্রাথমিক শিক্ষা সমাপ্ত করে ভর্তি হন সোনাতলা পাইলট উচ্চ বিদ্যালয়ে। ১৯৪৮ সালে তিনি ম্যাট্রিকুলেশন পাশ করেন। অতঃপর রংপুর কারমাইকেল কলেজে থেকে ১৯৫০ সালে আই.এস.সি পাশ করেন। ঢাকা মেডিক্যাল কলেজ থেকে ১৯৫৬ সালে এমবিবিএস পাশ করেন।
রাজনৈতিক জীবন
ডাঃ হাবিবুর রহমান চিকিৎসা সেবা প্রদানের পাশাপাশি বগুড়া-১ (সারিয়াকান্দি ও সোনাতলা) আসন থেকে ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করে স্বল্প ভোটের ব্যাবধানে পরাজিত হন। ১৯৯০ সালে বাংলাদেশ জাতীয়তাবাদী দলে (বি.এন.পি) যোগদান করেন। বাংলাদেশ জাতীয়তাবাদী দলের মনোনিত প্রার্থী হিসেবে ১৯৯১ সালের পঞ্চম জাতীয় সংসদ নির্বাচনে বিপুল ভোটে জয়লাভ করেন। অতঃপর ষষ্ঠ ও সপ্তম জাতীয় সংসদ নির্বাচনে জয়লাভ করেন।
মৃত্যু
ডাঃ হাবিবুর রহমান ১১ মে ২০০২ সালে বার্ধক্য জনিত কারণে নিজ বাসভবনে মারা যান করেন।
মোজাকো
মাজাকো হল মাঙ্গা সিরিজ। যেটি লিখেজেন ফুজিকো এফ. ফুজিও। মোজাকো প্রথম প্রকাশিত হয় বকুরানো সাপ্তাহিক ম্যাগাজিনে ১৯৬৯ সালে। যেটি প্রকাশনা করে কোদানসা এবং এই যাত্রাটি শেষ ১৯৭৯ সালে। এটা আবার যাত্রা শুরু করে ১৯৯৬ সালের জুন মাসে। তখন প্রকাশিত হয় লাবিবাগ কমিকসে।
অঙ্কুশ
অঙ্কুশ (সংস্কৃত: अंकुश) বা হাতির অঙ্কুশ হল হাতি পরিচালনা ও প্রশিক্ষণের জন্য মাহুত দ্বারা নিযুক্ত হাতিয়ার। এটি হুক নিয়ে গঠিত যা হাতলের সাথে সংযুক্ত।
ধর্মীয় আচার-অনুষ্ঠান প্রায়শই মূল্যবান ধাতু দিয়ে সূক্ষ্মভাবে অঙ্কুশ তৈরি করা হত এবং এমনকি হাতির দাঁত থেকে গড়া হত, প্রায়শই গহনা দিয়ে ঘেরা হত। ধর্মীয় ঐতিহ্যে অঙ্কুশ ও পাশ ঐতিহ্যগতভাবে পরাধীনতার হাতিয়ার হিসেবে যুক্ত।
হিন্দুধর্মে
হিন্দুধর্মে, অঙ্কুশ হল আটটি শুভ বস্তুর মধ্যে একটি যা অষ্টমঙ্গলা নামে পরিচিত এবং ভারতীয় উপমহাদেশের কিছু অন্যান্য ধর্মে। অঙ্কুশ অনেক হিন্দু দেবতা, বিশেষ করে ত্রিপুরসুন্দরী ও গণেশের বৈশিষ্ট্য।
এম. এস. রামাইয়াহ ইনস্টিটিউট অফ টেকনোলজি
'''এম. এস. রামাইয়াহ ইনস্টিটিউট অফ টেকনোলজি (ইংরেজি: M. S. Ramaiah Institute of Technology''') কর্ণাটকের রাজধানী বেঙ্গালুরুর অন্যতম প্রধান কারিগরী মহাবিদ্যালয় তথা ভারতের একটি অগ্রণী শিক্ষাপ্রতিষ্ঠান। এম. এস. রামাইয়াহ ইনস্টিটিউট অফ টেকনোলজি একটি স্বশাসিত বেসারকারি প্রযুক্তিবিদ্যার মহাবিদ্যালায়। ২০০৫ সালে ইন্ডিয়া টুডে পত্রিকার রেটিং অনুযায়ী এটি দেশের সেরা পচিঁশ ইঞ্জিনিয়ারিং শিক্ষাপ্রতিষ্ঠানের মধ্যে একটি বিবেচিত হয়।
ইতিহাস
এম. এস. রামাইয়াহ ১৯৬২ সালে এম. এস. রামাইয়াহ ইনস্টিটিউট অফ টেকনোলজি এর স্থাপনা কারেন। এটি গকুলা এডুকেশান ফউন্ডেশন এর প্রথম শিক্ষাপ্রতিষ্ঠান।
আমেরিকায় টিনটিন
আমেরিকায় টিনটিন (Tintin en Amérique) দুঃসাহসী টিন‌টিন সিরিজের তৃতীয় বই। এই গল্পে টিনটিন ও তার সার্বক্ষনিক সঙ্গি - পোষা কুকুর কুট্টুস কে নিয়ে আমেরিকা ভ্রমণ করেন। গল্পে আমেরিকান মাফিয়া চক্রের সাথে টিনটিনের বিরোধের পাশাপাশি আমেরিকার আদিবাসী জনগোষ্ঠির সাথে শ্বেতাঙ্গদের বৈষম্য মূলক আচরণও চিত্রায়িত হয়েছে।
নাজহাত আমির সাদিক
নাজহাত আমির সাদিক হলেন একজন পাকিস্তানি রাজনীতিবিদ যিনি ২০১২ সালের মার্চ থেকে পাকিস্তান সিনেটের সদস্য হিসেবে রয়েছেন।  এর আগে তিনি ২০০৮ থেকে ২০১২ সাল পর্যন্ত পাকিস্তানের জাতীয় পরিষদের সদস্য ছিলেন।
শিক্ষাজীবন
নাজহাত ১৯৭৫ সালে পেশোয়ারের ক্যান্টনমেন্ট কলেজ ফর উইমেন থেকে স্নাতক (বিএ) ডিগ্রি অর্জন করেছিলেন।
রাজনৈতিক জীবন
নাজহাত সাদিক ২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি ২০০৭ থেকে ২০০৯ সাল পর্যন্ত জাতীয় সংসদের সবচেয়ে ধনী নারী সদস্য ছিলেন।
তিনি নারীদের জন্য সংরক্ষিত একটি আসনে পিএমএল-এন প্রার্থী হিসেবে ২০১২ সালের পাকিস্তান সেনেট নির্বাচনে নির্বাচিত হয়েছিলেন।
২০১২ সালের ১১ মার্চে তিনি তার জাতীয় সংসদ আসন থেকে পদত্যাগ করেছিলেন।
২০১৮ সালের পাকিস্তান সিনেট নির্বাচনে পিএমএল-এন তাকে প্রার্থী হিসাবে মনোনীত করেছিল। তবে সুপ্রিম কোর্টের রায় দেওয়ার পরে পাকিস্তানের নির্বাচন কমিশন সিনেট নির্বাচনের জন্য পিএমএল-এনের সমস্ত প্রার্থীকে স্বতন্ত্র হিসাবে ঘোষণা করেছিল।
তিনি ২০১৮ সালের সিনেট নির্বাচনে পাঞ্জাবের নারীদের জন্য সংরক্ষিত আসনে স্বতন্ত্র প্রার্থী হিসাবে পুনরায় সিনেটে নির্বাচিত হয়েছিলেন। তিনি নির্বাচিত হওয়ার পরে পিএমএল-এনের নেতৃত্বে ট্রেজারি বেঞ্চগুলোতে যোগ দিয়েছিলেন।
কোরিয়া মুসলিম ফেডারেশন
কোরিয়া মুসলিম ফেডারেশন ( কেএমএফ ) দক্ষিণ কোরিয়ায় ১৯৬৭ সালে প্রতিষ্ঠিত একটি মুসলিম সংগঠন। কেএমএফ কোরিয়ান মুসলিম ছাত্র সমিতি এবং কোরিয়া ইনস্টিটিউট ফর ইসলামিক কালচারের তত্ত্বাবধান করে। ফেডারেশনটি কোরআন শিক্ষার জন্য একটি মাদ্রাসাকে সহায়তাও দেয়।
কার্যক্রম এবং ক্রিয়াকলাপ
এই সংস্থার মূল লক্ষ্য হল কোরিয়ান মুসলমানদের ধর্মীয় ও সম্প্রদায় বিষয়গুলির ব্যবস্থাপনা করা এবং দাতব্য সংস্থা ও মিশনারি কাজে নিযুক্ত থাকা। সংস্থাটি বড় শহরগুলিতে মিশনারি সেন্টার স্থাপন, বিদ্যমান মসজিদ উন্নয়ন এবং ইমামদের প্রশিক্ষণের বিষয়ে কাজ করে। কোরিয়ান মুসলমানদের জন্য ইসলাম, স্থানীয় বিষয়াদি এবং অন্যান্য প্রাসঙ্গিক উপকরণ সম্পর্কিত তথ্যও এখানে পাওয়া যায়।
নাফি আল-মাদানি
আবু রুইয়াম বিন 'আবদূর রহমান বিন আবি আন-নাঈম আল-লায়সি (আরবি: أبو رويم بن عبدالرحمن بن أبي النعيم الليثي)(৭০-১৬৯ হি:), যিনি নাফি'আল-মাদানি নামে বেশি পরিচিত। তিনি ছিলেন সাতটি কিরআতের একজন   বা কোরআন তেলাওয়াতের পদ্ধতির সাত ক্বারীর একটি অন্যতম একজন। মিশরের বাইরে তার কুরআন তেলাওয়াতের পদ্ধতিটি আফ্রিকাতে সাধারণভাবে সবচেয়ে জনপ্রিয় এবং ইসলামের নবি মুহাম্মদের সাথীদের কাছে প্রত্যাবর্তিত তার বর্ণনার সনদ ভালভাবে প্রমাণিত।
বাংলাদেশ অ্যাসোসিয়েশন অব ব্যাংকস
বাংলাদেশ অ্যাসোসিয়েশন অব ব্যাংকস (সংক্ষেপে বিএবি) (Bangladesh Association of Banks) হচ্ছে বাংলাদেশের বেসরকারী ব্যাংকসমুহের চেয়ারম্যানদের সংগঠন যেটি মুলত সদস্য ব্যাংকগুলির উপদেষ্টা হিসাবে এবং ব্যাংকিং খাতের সমস্যা সমাধানে কাজ করে। সংস্থাটির প্রধান কার্যালয় জব্বার টাওয়ার (১৬ তলা), ৪২ গুলশান অ্যাভিনিউ, ঢাকায় অবস্থিত।
ইতিহাস
বাংলাদেশ অ্যাসোসিয়েশন অব ব্যাংকস ১৯৯৩ সালে প্রতিষ্ঠা লাভ করে। সংস্থাটির প্রতিষ্ঠাকালীন সদস্য ছিল ৯টি বেসরকারী ব্যাংক। বিএবি-এর প্রথম সভা ১৯৯৩ সালের ১২ ডিসেম্বর ঢাকার হোটেল শেরাটনে (বর্তমানে ইন্টারকন্টিনেন্টাল ঢাকা) অনুষ্ঠিত হয়েছিল।
পরিচালনা
বিএবি'র পরিচালনা ও সার্বিক তত্ত্বাবধান একটি কার্যনির্বাহী কমিটির উপর ন্যস্ত থাকে। এটির চেয়ারম্যান ও ভাইস চেয়ারম্যানগণ কার্যনির্বাহী কমিটির সদস্যগণ দ্বারা নির্বাচিত হন। এই কমিটির মেয়াদ ২ বছর। কার্যনির্বাহী কমিটি সদস্য ব্যাংকের মনোনীতদের ব্যক্তিদের সমন্বয়ে গঠিত হয়। প্রতিটি সদস্য ব্যাংক একজনকে মনোনীত করে। বিএবি'র বর্তমান কার্যনির্বাহী কমিটির চেয়ারম্যান হিসেবে দায়িত্ব পালন করছেন নজরুল ইসলাম মজুমদার (চেয়ারম্যান, এক্সিম ব্যাংক) এবং ২জন ভাইস চেয়ারম্যান যথাক্রমে আবদুস সামাদ লাবু (চেয়ারম্যান, আল-আরাফাহ ইসলামী ব্যাংক লিমিটেড) ও আনিসুজ্জামান চৌধুরী (চেয়ারম্যান, ইউনাইটেড কমার্শিয়াল ব্যাংক লিমিটেড)।
সদস্য
বিএবি'র বর্তমান সদস্য সংখ্যা ৩৮টি। বাংলাদেশে পরিচালিত বেসরকারী ব্যাংকসমূহ এ সংস্তার সদস্য হতে পারে। বর্তমান সদস্য ব্যাংকের মধ্যে রয়েছেঃ
বিএবি গবেষণা ও প্রশিক্ষণ কেন্দ্র
সদস্য ব্যাংকসমূহের বিভিন্ন স্তরের কর্মকর্তাদের কর্মদক্ষতা বৃদ্ধি ও ব্যাংকিং ক্ষেত্রে পেশাদারিত্ব বিকাশের মাধ্যমে নেতৃত্বের গুণগত মান বৃদ্ধি লক্ষ্যে বিএবি গবেষণা ও প্রশিক্ষণ কেন্দ্র কাজ করে। এজন্য সময়ে সময়ে এটি বিভিন্ন সেমিনার, ওয়ার্কশপ এবং প্রশিক্ষণ কার্যক্রম পরিচালনা করা থাকে যেখানে এর সদস্য ব্যাংকের বিভিন্ন স্তরের কর্মকর্তারা অংশগ্রহণ করে।
মার্ভেল সিনেম্যাটিক ইউনিভার্সের চলচ্চিত্রের তালিকা
মার্ভেল সিনেম্যাটিক ইউনিভার্স (এমসিইউ)-এর চলচ্চিত্রগুলি মার্ভেল স্টুডিওজ প্রযোজিত একটি মার্কিন সুপারহিরো চলচ্চিত্র সিরিজ। সিরিজটি মার্ভেল কমিক্সে আবির্ভূত বিভিন্ন চরিত্রের উপর ভিত্তি করে নির্মিত। এমসিইউ হলো একটি সংযুক্ত দুনিয়া, যার সব চলচ্চিত্র একটি অপরটির সাথে সম্পর্কযুক্ত। এই চলচ্চিত্রগুলো ২০০৭ সাল থেকে তৈরি করা হচ্ছে। এ পর্যন্ত মার্ভেল স্টুডিওজ মোট ২৭টি চলচ্চিত্র প্রকাশ করেছে এবং অন্তত আরও ১২টি চলচ্চিত্র উৎপাদনের বিভিন্ন পর্যায়ে রয়েছে। এই সিরিজটি সর্বকালের সর্বোচ্চ-আয়কারী চলচ্চিত্র ফ্র্যাঞ্চাইজি, যা বিশ্বব্যাপী বক্স অফিসে $২৫.১ বিলিয়ন মার্কিন ডলার আয় করেছে। এর মধ্যে অ্যাভেঞ্জার্স: এন্ডগেম চলচ্চিত্রটি মুক্তির পর সর্বকালের সর্বোচ্চ-আয়কারী চলচ্চিত্রে পরিণত হয়।
কেভিন ফাইগি এই সিরিজের প্রতিটি চলচ্চিত্র প্রযোজনা করেছেন। পাশপাশি সিরিজের প্রথম দুটি চলচ্চিত্র সহ-প্রযোজনা করেন আভি আরাদ। এছাড়া দি ইনক্রেডিবল হাল্ক চলচ্চিত্রে গ্যাল অ্যান হার্ড, স্পাইডার-ম্যানের চলচ্চিত্রগুলিতে অ্যামি প্যাসকেল, অ্যান্ট-ম্যান অ্যান্ড দ্য ওয়াস্প চলচ্চিত্রে স্টিফেন ব্রুসার্ড, শাং-চি অ্যান্ড দ্য লেজেন্ড অব দ্য টেন রিংস চলচ্চিত্রে জোনাথন শোয়ার্টজ, ইটার্নালস চলচ্চিত্রে নেট মুর এবং থর: লাভ অ্যান্ড থান্ডার চলচ্চিত্রে ব্রাড উইন্ডারবম সহ-প্রযোজক হিসেবে ছিলেন।
মার্ভেল স্টুডিওজ তাদের চলচ্চিত্রগুলোকে বিভিন্ন দলে ভাগ করে মুক্তি দেয়; প্রতিটি দলকে বলা হয় "পর্যায়”(ইংরেজি: ফেজ)।  ২০০৮ সালে আয়রন ম্যান চলচ্চিত্র মুক্তির মাধ্যমে পর্যায় এক শুরু হয়। পরবর্তীতে ২০১২ সালে মুক্তি পাওয়া মার্ভেল’স দি অ্যাভেঞ্জার্স চলচ্চিত্রের মাধ্যমে পর্যায়টি শেষ হয়। এ পর্যায়ে মোট ৬টি চলচ্চিত্র অন্তর্ভুক্ত রয়েছে।